open-index/open-wikipedia-markdown huggingface dataset:
Perlit

**Perlit** môže byť:

* v stavebníctve: stavebný, izolačný jemne granulovaný materiál vyrábaný z rovnomennej horniny, pozri expandovaný perlit
* v metalurgii a strojárstve: mechanická zmes feritu a cementitu, pozri perlit (metalurgia)
* v geológii: vulkanická hornina, sklovitá forma ryolitu s orbikulárnou textúrou, pozri perlit (hornina)
Slovenská filharmónia

[náhľad|right|Koncert Slovenskej filharmónie a [Slovenský filharmonický zbor|Slovenského filharmonického zboru počas 65. ročníka Music festivalu Piešťany v roku 2020.]]
**Slovenská filharmónia** je prvý a hlavný slovenský symfonický orchester. Založená bola v roku 1949, od 50. rokov 20. storočia sídlila v Redute (budova z roku 1913 – 1919) v Bratislave. Okrem sezónnych koncertov hráva pravidelne na hudobných festivaloch v celej Európe a navštívila krajiny ako Cyprus, Turecko, Japonsko, Omán a Spojené štáty.

Súčasťou Slovenskej filharmónie sú tri hlavné organizačné zložky – samotný veľký symfonický orchester, Slovenský filharmonický zbor a Slovenský komorný orchester. V roku 2024 pribudlo zoskupenie Camerata Philharmonica Slovaca, komorné zoskupenie hudobníkov Slovenskej filharmónie.

11. januára 2022 bol ministerkou kultúry Natáliou Milanovou do funkcie generálneho riaditeľa menovaný Marián Turner.

## Zoznam dirigentov filharmónie
*  Václav Talich (1949 – 1952; šéfdirigent)
*  Ľudovít Rajter (1949 – 1952; šéfdirigent)
*  Tibor Frešo (1952 – 1953; šéfdirigent)
*  Ľudovít Rajter (1953 – 1961; umelecký riaditeľ)
*  Ladislav Slovák (1961 – 1981; šéfdirigent)
*  Libor Pešek (1981 – 1982; šéfdirigent)
*  Vladimír Verbickij (1982 – 1984; šéfdirigent)
*  Bystrík Režucha (1984 – 1989; šéfdirigent)
*  Aldo Ceccato (1990 – 1991; šéfdirigent)
*  Ondrej Lenárd (1991 – 2001; šéfdirigent a hudobný riaditeľ)
*  Jiří Bělohlávek (2003 – 2004; umelecký riaditeľ)
*  Vladimír Válek (2004 – 2007; šéfdirigent)
*  Peter Feranec (2007 – 2009; šéfdirigent)
*  Leoš Svárovský (2007 – 2018; hosťujúci dirigent) 
*  Emmanuel Villaume (2009 – 2016; šéfdirigent)
*  Rastislav Štúr (od sezóny 2011/2012; stály hosťujúci dirigent)
*  James Judd (2017 – 2020; šéfdirigent)
*  Petr Altrichter (od sezóny 2018/2019; stály hosťujúci dirigent)http://www.filharmonia.sk/orchester-slovenska-filharmonia/profil/ 
*  Daniel Raiskin (od sezóny 2020/2021; šéfdirigent)

## Zoznam zbormajstrov Slovenského filharmonického zboru
*  Ladislav Slovák (19461955)
*  Jan Maria Dobrodinský (19551975)
*  Valentin Iljin (19761978)
*  Lubomír Mátl (19551977)
*  Pavel Baxa (19811982)
*  Štefan Klimo (19821985)
*  Pavol Procházka (19851989)
*  Marián Vach (19891990)
*  Blanka Juhaňáková (19902001)
*  Jan Rozehnal (19902003)
*  Marián Vach (20032004)
*  Blanka Juhaňáková (20052014)
*  Jozef Chabroň (2014súčasnosť)

## Referencie

## Externé odkazy
* Oficiálna stránka v slovinčine, chorvátčine, slovenčine, češtine, nemčine, angličtine, poľštine, litovčine, lotyštine a estónčine
* Online archív koncertov v slovinčine, chorvátčine, slovenčine, češtine, nemčine, angličtine, poľštine, litovčine, lotyštine a estónčine


Kategória:Kultúra v Bratislave
Kategória:Laureáti Radio Head Awards
Kategória:Symfonické orchestre na Slovensku
Vajnorské jazerá

náhľad|Veľký Bager

**Vajnorské jazerá** alebo **Vajnorské jazero** (hovorovo nazývané aj *Bager*) je prírodné kúpalisko v Bratislave. Je tvorené dvojicou umelých jazier, veľkým a malým, ktoré sú prepojené kanálom. Nachádza sa v blízkosti jazera Zlaté piesky na severnej strane diaľnice D1 z Trnavy do Bratislavy, južne od železničnej trate.

Malý bager vznikol počas ťažby štrkov okolo roku 1938. Ťažba začala  na menšom jazere zvanom **Malý bager** a v 50. rokoch začala v oblasti veľkého jazera zvaného **Veľký bager**. Obe jazerá sú prepojené. Postupne sa menil tvar a hĺbka jazera. Ťažba štrku skončila v roku 2001. Nazačiatku bolo velke vajnorske jazero dedinou ktorú zaplavilo, ostrovček v strede je kostolná veža, dodnes sú tam roxory na ktorých si vie človek ublížiť.

## Zdroje

## Externé odkazy
* Jazero na turistickej mape

Kategória:Jazerá v Bratislave
Kategória:Kúpaliská v Bratislave
Kategória:Okres Bratislava III
Kategória:Vodstvo v okrese Bratislava III
Ella Fuchsová-Lehotská

**Ella Fuchsová-Lehotská** (* 24. august 1905, Ostrava – † 9. máj 1967, Piešťany) bola slovenská baletná umelkyňa, choreografka a pedagogička. Účinkovala v Slovenskom národnom divadle v Bratislave, potom ako primabalerína v košickom divadle a neskôr i v Česku.

Bola prvou ženou na čele Baletu SND.

## Životopis
V rokoch 1919 až 1923 bola členkou baletu Národného divadla Moravskosliezskeho, v roku 1923 sa stala sólistkou SND. V rokoch 19241926 pôsobila ako choreografka a primabalerína v Košiciach. V rokoch 1926 až 1930 potom vo Východočeskom divadle v Olomouci. V rokoch 1931 až 1938 bola opäť členkou Baletu SND. Od roku 1938 viedla baletnú školu. Počas vojny musela v SND kvôli česko-židovskému pôvodu skončiť. Odišla do Ľubietovej, odkiaľ pochádzal jej manžel.

Po vojne bola v rokoch 1946 až 1948 profesorkou na konzervatóriu v Bratislave. Baletné štúdio mala aj vo svojom byte na Nám 1. mája. „Vychovala najviac sólistov zo všetkých baletných pedagógov u nás“, jej žiačkou bola Eva Jaczová.

„Mala dokonalú baletnú techniku, no nesústredila sa len na ňu. S rovnakou ľahkosťou sa vedela zhostiť aj tanečnej úlohy v operete i muzikáli, zvládala akrobatické kúsky, klasický tanec, stepovanie a keď bolo treba dokonca aj spev.“

Obaja jej synovia, Juraj (* 1940) a Ján (* 1947), sú hudobníci.

## Referencie

## Externé odkazy
* Heslo na cojeco.cz 

Kategória:Slovenskí choreografi
Kategória:Slovenské baletky
Kategória:Taneční pedagógovia
Kategória:Sólisti Baletu Slovenského národného divadla
Kategória:Riaditelia Baletu Slovenského národného divadla
Kategória:Osobnosti z Ostravy
Želmíra Gašparíková

Dr. **Želmíra Gašparíková** (* 18. január 1901, Martin – † 15. december 1966, Praha) bola slovenská jazykovedkyňa, knihovníčka a bibliografka.

## Životopis

Narodila sa v rodine Jozefa Gašparíka-Leštinského, ktorý bol kníhkupcom, a jeho manželky Anny, rodenej Jankovičovej. Vzdelanie získavala v Martine, Prešove a v rokoch 19201925 študovala slovenskú filológiu a porovnávací jazykospyt na Filozofickej fakulte Karlovej univerzity v Prahe, v rokoch 19251926 na parížskej Sorbonne, v roku 1930 získala titul PhDr. a v roku 1935 získala odborné knihovnícke vzdelanie. Od roku 1927 pracovala ako knihovníčka v Univerzitnej knižnici v Bratislave, začiatkom 30. rokov 20. storočia bola bibliotekárkou knižnice Matice slovenskej, od roku 1937 bola vedúcou knižnice prezidenta Tomáša G. Masaryka, v rokoch 19381939 pracovala opäť v Univerzitnej knižnici a od roku 1939 bola knihovníčkou v Slovanskej knižnici v Prahe. Od roku 1945 bola slovenskou lektorkou na Filozofickej fakulte Karlovej univerzity v Prahe.

## Tvorba

Publikovala vo viacerých slovenských a českých časopisoch (Slovenské pohľady, Elán, Bratislava, Slovanská knihoveda, Časopis pro moderní filologii, Kostnické jiskry a i.). Jej hlavným jazykovedným dielom je „*Slovensko-český a česko-slovenský slovník rozdielnych výrazov*“. Bol to prvý seriózny pokus o zachytenie slovenskej a českej slovnej zásoby. Dnes je to azda najpoužívanejší slovník pri laických i profesionálnych prekladoch medzi týmito dvoma jazykmi. Jeho prvé vydanie vyšlo v roku 1963, druhé, prepracované vydanie v roku 1989. Státní pedagogické nakladatelství Praha v roku 1987 vydalo toto dielo pod názvom *Slovensko-český slovník*. V časopisoch Slovenské pohľady (19291932) a Elán (19311932) publikovala tiež komentované bibliografické súpisy súvekej knižnej a časopiseckej produkcie, spolupracovala na viacerých bibliografiách, prispievala do slovníku pseudonymov, do Masarykovho slovníka náučného a tiež do Doplnkov Ottovho slovníka naučného, kde spracovávala heslá z dejín slovenskej literatúry. V poslednom roku svojho života pripravila výber z poľských rozprávok, ktoré preložila a upravila. Vyšli v nakladateľstve Mladé letá v Bratislave pod názvom *Hop, čižmičky, sto míľ!*.

## Dielo

* 1967*Slovensko-český slovník* (spoluautor A. Kamiš)
* 1953Martin Kukučín: *Pražské motívy*, editorka
* 1962*Hop, čižmičky, sto míľ*, preklad poľských rozprávok

## Externé odkazy

* Záznam o narodení a krste v matrike záznam číslo 6 – evanjelická farnosť; pokrstená ako Želmíra Dobroslava Gašparík

Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Ženy v slovenskej literatúre
Kategória:Slovenskí prekladatelia
Kategória:Slovenskí jazykovedci
Kategória:Osobnosti z Martina
Kategória:Nositelia Radu T. G. Masaryka
Kategória:Slovenskí knihovníci
Kategória:Absolventi Filozofickej fakulty Karlovej univerzity
Kategória:Absolventi Sorbonny
Kategória:Vyučujúci na Filozofickej fakulte Karlovej univerzity
Kategória:Pochovaní na Národnom cintoríne v Martine
Všeobecná chirurgia

**Všeobecná chirurgia** je súbor činností a znalostí z chirurgickej propedeutiky. 

Tieto činnosti a znalosti musia byť v súlade so zásadami medicíny založenej na dôkazoch („evidence based medicine“ – EBM). Rozumieme tým vedecké, explicitné a uvážlivé používanie súčasného najlepšieho dôkazu na rozhodnutie o starostlivosti u individuálnych pacientov (SACKETT a spol., 1980). Teoretické znalosti a praktické skúsenosti celej chirurgie s dôrazom na diagnózu a liečbu náhlych príhod brušných, úrazovej chirurgie v celom rozsahu, vrátane kraniocerebrálnych poranení a ošetrovania popálenín.
Zmluvná strana

**Zmluvná strana** alebo **paciscent** alebo **kontrahent** je osoba, skupina alebo podobne, ktorá s druhou alebo druhými osobami, skupinami alebo podobne uzatvára alebo uzavrie zmluvu.

Kategória:Zmluvy
Kategória:Právnicke pojmy
Ares

**Ares** môže byť:
*starogrécky boh vojny, pozri Ares (boh)
*nová generácia nosných rakiet NASA, pozri Ares (nosná raketa)
*obec v Španielsku, pozri Ares (Španielsko)
*výcviková plachetnica gréckeho námorníctva, pozri Ares (grécka loď)
*európsky wrestler, pozri Ares (wrestler)
*skratka z:
**Australian Army Reserve, rezervisti Austrálskej armády
**Amateur Radio Emergency Service
**Adobe Reader Extension Server od Adobe
**Agile Responsive Effective Support, bojové lietadlo
*zábava:
**postava z televízie – z Xeny a Herkulesa, pozri Ares (postava z TV)
**grécky boh v komiksoch Marvel Comics, pozri Ares (Marvel Comics)
**grécky boh v komiksoch DC Comics, pozri Ares (DC Comics)
**zbrojárska korporácia z fiktívneho sveta Shadowrun
**sci-fi časopis, pozri Ares (časopis)
**počítačová hra, pozri Ares (počítačová hra)
Ares (nosná raketa)

thumb|Vľavo Ares V, vpravo Ares I
**Ares** je nová generácia rakiet NASA, pomocou ktorých by sa malo ľudstvo vrátiť na Mesiac. Nosná raketa pre loď s posádkou sa bude volať Ares I, nákladná Ares V. 

Pomenovanie „I a V“ je venované na počesť viacstupňovým raketám Saturn I a Saturn V, používaných v programe Apollo, ktoré boli prvé americké nosné rakety špeciálne vyvinuté pre kozmický let s ľudskou posádkou.

## Ares I

Ares I bude trojstupňová raketa, bude slúžiť na vynášanie pilotovanej lode Orion na nízku obežnú dráhu okolo Zeme. Prvý stupeň bude tvoriť jeden päťsegmentový motor (Solid Rocket Booster), v súčasnosti používaný ako pomocný motor k raketoplánu. Druhý stupeň bude poháňaný motorom J-2X, spaľujúcim kvapalný kyslík a vodík, ktorý je odvodený z motora J-2 používaného v programe Apollo. Posádka *Ares I* sa bude skladať zo štyroch až šiestich kozmonautov. Raketa bude môcť na nízku obežnú dráhu vyniesť až 25&nbsp;ton nákladu.

Počas dvoch a pol minúty po štarte vynesie prvý stupeň raketu do výšky 60&nbsp;kilometrov s rýchlosťou 6,1&nbsp;Mach. Po spálení všetkých pohonných látok sa pomocný raketový motor oddelí a dôjde k zážihu motora J-2X, ktorý vynesie posádku do výšky 100&nbsp;kilometrov nad zemský povrch. Nakoniec sa oddelí najvyšší stupeň a pohonný systém servisného modulu uskutoční cestu na obežnej dráhe vo výške 300&nbsp;kilometrov nad Zemou.

Úlohou *Ares I* bude preprava posádky na ISS (plánované po roku 2014) a okolo roku 2020 dostať človeka na povrch Mesiaca.

## Ares V

Ares V bude slúžiť na dopravu až 130&nbsp;ton materiálu na nízku obežnú dráhu okolo Zeme a 65&nbsp;ton na Mesiac. Prvý stupeň využije dva päťsegmentové pomocné raketové motory (Solid Rocket Booster) pripevnené na boku palivovej nádrže, ktorá dodá kvapalný kyslík a vodík piatim raketovým motorom RS-68 upevneným pod touto nádržou. Na vrchole nádrže bude medzistupňový valec, ktorý obsahuje oddeľovacie raketové motory a novo navrhnutý nadstavec, ktorý bude spájať prvý a druhý stupeň. Vrchný stupeň bude poháňaný motormi J-2X spaľujúcimi kvapalný kyslík a vodík.
 
Horný kompozitný kryt chráni lunárny modul, ktorý zahŕňa stupeň pre zostup posádky na povrch Mesiaca a stupeň pre výstup späť do lunárneho modulu a následný návrat posádky domov.

## Iné projekty

## Externé odkazy

* Viac o kozmických raketách Ares 
* Oficiálna stránka NASA pre nosiče Ares

Kategória:Program Constellation
Kategória:Nosné rakety USA
Maglić (Petrovec)

vpravo|thumb|Maglić
vpravo|thumb|Maglić na mape Báčskeho Petrovca
**Maglić** (cyrilikou *Маглић*, do roku 1950 *Bulkes*) je dedina v srbskej Vojvodine, administratívne patriaca do obce Petrovec. Je jedinou z dedín v tejto obci, kde neprevažuje slovenská národnosť. Do druhej svetovej vojny tu prevažovali Nemci, ktorí však boli po ukončení vojny umiestnení do koncentračných táborov a násilne vyhnaní z krajiny. Do domov po nemeckých obyvateľoch boli nasťahovaní Srbi z okolia pohoria Maglić, podľa čoho vzniklo aj nové meno dediny. V roku 2002 tu žilo 2695 obyvateľov, z čoho bolo 2426 Srbov.

Narodili sa tu sestry Elefteriadu, české speváčky gréckeho pôvodu – Martha (* 1946) a Tena (* 1948). 

## Referencie

## Iné projekty

## Externé odkazy
* Oficiálna stránka

Kategória:Dediny v Srbsku
Newport (Wales)

thumb|Centrum mesta
**Newport** (po walesky *Casnewydd*) je mesto a administratívne aj jednostupňový celok vo Walese.

Na ploche 190 km² žije 140 400 obyvateľov (2009). Je súčasťou konurbácie *South East Wales*, kde žije 350 000 obyvateľov.

## Osobnosti mesta
* Desmond Llewelyn (1914 - † 1999), herec, známy ako *pán Q* z bondoviek
* Peter Greenaway (* 1942), filmový režisér
* Michael Sheen (* 1969), herec

## Partnerské mestá
*  Annapolis, Maryland, USA
*  Heidenheim an der Brenz, Nemecko, 1980
*  Kuang-si, Čína, 1996
*  Kutaisi, Gruzínsko, 1989

## Iné projekty

## Externé odkazy
* Oficiálna stránka

Kategória:Mestá vo Walese
Kategória:Prístavné mestá Atlantického oceánu
Pharming

**Pharming** je spôsob, ktorým môže hacker pripraviť o úspory klienta, ktorý využíva internet banking. Táto metóda spočíva v presmerovaní názvu www stránky na inú adresu. Každej mennej adrese napríklad ib.banka.sk prislúcha číselná adresa napríklad 215.5.214.144. Presmerovanie takejto adresy môže haker uskutočniť buď napadnutím servera DNS alebo zmenou súboru hosts priamo na  počítači používateľa. Ak používateľ zadá mennú adresu do internetového prehliadača, miesto stránky banky sa zobrazí jej dokonalá napodobenina. Používateľ teda nezistí, že sa nachádza na inej stránke. Po zadaní údajov, ich získa neoprávnená osoba, ktorá takúto falošnú stránku vytvorila. 

## Ochrana
Proti takejto hrozbe je možné sa brániť rôznymi spôsobmi. Najjednoduchší spôsob je zistenie IP adresy stránky internetbankingu. 

V operačných systémoch Windows je postup nasledovný: spustiť príkazový riadok (štart → programy → príslušenstvo → príkazový riadok) a zadať príkaz 
:`ping ''<adresa>''`
:(napr. `ping ib.banka.sk`). Potom miesto mennej adresy do prehliadača zadať zistenú IP adresu (s prefixom `https://`).

Niektoré banky ihneď po prihlásení pošlú SMS s kódom, ktorý treba zadať, alebo  upozornia klienta, že sa niekto prihlásil na jeho účet.

Kategória:Počítačová bezpečnosť
Alexandrijská škola

**Alexandrijská škola** je:
* skutočná škola pre alexandrijských katechuménov, ako aj filozofické a teologické myslenie cirkevných Otcov v nej pôsobiacich (datuje sa do 3. storočia – 4. storočia) 
* skupina predstaviteľov rôznych filozofických a náboženských smerov a vedných disciplín (napr. matematiky, astronómie) pôsobiacich v Alexandrii, ktorá ako celok pomohla sprostredkovať Západu idey helenistickej kultúry

Židovské spoločenstvo v Alexandrii, silne poznamenané gréckou kultúrou, malo veľký podiel na tejto obnove myslenia: Biblia sa tu čítala v gréckom preklade. Základom filozofického diela Filóna, plného alegórií, sú komentáre k Biblii. Tak do istej miery ohlasuje budúcu scholastiku, pretože sa tu filozofia podľa všetkého po prvý raz dostáva do služieb teológie.

Filonovo učenie pokračovalo v teologickej škole založenej koncom 2. storočia, kde najslávnejšími učiteľmi boli Klement Alexandrijský a Origenes.

## Matematika
Matematickú školu v Alexandrii založil Eukleidés, ktorý učil v
Múseione.

## Filozofia
Od 1.storočia kryštalizuje veľká intelektuálna činnosť v Alexandrii najprv okolo Filona Alexandrijského, ktorý je spočiatku hlavným predstaviteľom filozofickej alexandrijskej školy a predchodcom novoplatonizmu.

## Teológia

Alexandrijská škola bola prvým a najstarším strediskom komplexného teologického myslenia v dejinách kresťanstva. Svoje hlavné charakteristiky dostala zo svojho okolia: mal na ňu vplyv platonizmus, spisy platonizmom ovplyvneného židovského učenca Filóna Alexandrijského a vôbec záujem o metafyzické bádanie.

Jadrom a ohniskom kresťanského teologického myslenia v Alexandrii bola škola pre katechuménov, kde sa vyučovali ako základy viery a porozumenia Písmu, tak i základné filozofické odbory ako rétorika, gramatika a pod. Tu je  viditeľné silné prepojenie medzi kresťanskou vierou a gréckou filozofiou, ktoré je charakteristické pre celú túto školu.

Čo sa týka výkladu Písma, ktorý bol až do vrcholného stredoveku hlavným, ak nie jediným prameňom teologického poznania, známa bola predovšetkým alegorická metóda. Tá z gréckej kultúry a myslenia prešla prostredníctvom Filóna, ktorý ju aplikoval na židovské posvätné spisy, aj do kresťanskej alegorickej školy. Vďaka nej mohli alexandrijskí otcovia nachádzať v Písme, zvlášť v Starom zákone, riešenie mnohých metafyzických a do istej miery i abstraktných otázok. Naopak podľa týchto otcov doslovný výklad Písma, považovaný za judaizujúci, bol označovaný za nehodný Boha a za povrchný, vhodný pre tých, ktorí nie sú schopní preniknúť do hĺbky textu.

Ako protiváha proti alexandrijskej škole existovala v Sýrii antiochijská škola, zdôrazňujúca doslovný význam Písma, a význam nie metafyzický, ale morálny.
Antiochijská škola

**Antiochijská škola** alebo **antiošská škola** je označenie pre skupinu cirkevných Otcov, raných kresťanských teológov a exegétov zo sýrskej oblasti z 5. – 6. storočie, ktorých strediskom bolo mesto Antiochia. Hlavnými predstaviteľmi tejto teologickej a predovšetkým exegetickej školy boli napr. Diodoros z Tarzu, Ján Zlatoústy alebo Teodor z Mopsuestie. 

## Základné znaky školy
Táto exegetická škola sa vyznačovala svojou opozíciou voči alexandrijskej škole. Zatiaľ čo alexandrijská škola kládla pri exegéze veľký dôraz na alegóriu a obrazný výklad Biblie, antiochijskí otcovia sa držali nasledujúcich postupov: 

* Odmietali Origenovu alegóriu, vracali sa k pôvodnému, doslovnému významu textu. Vracali tak hodnotu dejinám spásy, ako sú popísané predovšetkým v Starom zákone.

* Proroctvá nie sú mienené čisto ako predpovede Kristovho príchodu a novozákonných právd, ale sú „obmedzené“ na svoju dobu; proroci sami poznali iba ten význam svojich proroctiev, aký mali pre ich dobu. Napriek tomu môžu starozákonne proroctvá odkazovať na Nový zákon ako *typy*, ktorých *pravda* sa v plnej miere nachádza v Kristovi.

* Pri výklade textu kládli dôraz skôr než na odhaľovanie abstraktných právd na príklady. Písmo je veľkou „zbierkou príkladov“, ktoré sú nám ukázané, aby sme sa podľa nich mohli riadiť. Sú teda okrem iného veľkou morálnou príručkou, a to ako Starý tak Nový zákon.

## Príklad exegézy antiochijskej a alexandrijskej školy
Ako názorný príklad rozdielu poňatia exegézy môže poslúžiť výklad kázania proroka Jonáša. Zatiaľ čo pre Teodora z Mopsuestie (Antiochia) je to výzva k obráteniu Ninivčanov a je na nich, aby sa spamätali a zriekli svojho zlého konania, pre Cyrila Alexandrijského ide o ukážku sily a moci Božieho slova, ktoré obracia pohanov k Bohu. Zrejmý je celkom iný dôraz kladený pri výklade toho istého textu.

## Zdroj
* 

Kategória:Dejiny kresťanstva
Kategória:Cirkevní otcovia
Bitka pri Pi

**Bitka pri Pi** sa odohrala v roku 595 pred Kr. medzi armádami štátov Čchu a Ťin, v Období Jari a jesene. 

Bitka začala, keď bojové vozy Ťin vyrazili na pomoc svojim dvom úderným jednotkám a armáda Čchu na ne následne zaútočila. Čchu začal útok na krídla Ťin a podarilo sa mu jeho armádu odraziť, keď sa do boja zapojilo ďalších 40 bojových vozov. Následne Ťin začal celkový ústup. Bitka tak skončila víťazstvom síl Čchu.

Kategória:Dejiny Číny
Pi
Ohňostroj

300px|right|thumb|Tradičný silvestrovský ohňostroj v Bratislave

**Ohňostroj** je svetelný a zvukový efekt spôsobený uvoľnením energie chemickými reakciami pri horení alebo explózii špeciálnych výbušnín alebo rakiet súhrnne nazývaných zábavná pyrotechnika, určených výlučne na tento účel.

Ohňostroje sa pripravujú predovšetkým pri významných kultúrnych, spoločenských alebo historických podujatiach, tradične pri príležitosti vítania Nového roka, alebo pri oslave niečoho podstatného.

## Iné projekty

Kategória:Zábava
Čchu

**Čchu** môže byť v Číne:
* kráľovstvo počas Obdobia piatich dynastií a desiatich kráľovstiev, pozri Čchu (Desať káľovstiev)
* štát počas Obdobia jari a jesene a Obdobia bojujúcich štátov, pozri Čchu (štát)
* štát vyhlásený rôznymi vzbúrencami po páde dynastie Čchin, pozri Kráľovstvo Čchu
* krátko existujúci režim, ktorý viedol Chuan Süan, pozri Dynastia Ťin
Nebukadnesar

**Nebukadnesar**  alebo menej správne **Nabukadnezar** môže byť:
*vládca Babylonie:
**Nebukadnesar I.
**Nebukadnesar II.
**Nebukadnesar III. (Niditu-bel), rebel voči perzskému Dareiovi (522 pred Kr.)
**Nebukadnesar IV., rebel voči perzskému Dareiovi (521 pred Kr.)
*meno jednej z postáv v románe Tajomný ostrov od J. Verna

## Pozri aj
*Nabuchodonozor

__DISAMBIG__
Nabuchodonozor

**Nabuchodonozor** môže byť:
* biblický názov kráľa Nebukadnesar II.
* slovenská podoba pôvodného názvu Verdiho opery Nabucco, pozri Nabucco
* meno Morpheovej lode vo filme Matrix, pozri Nabuchodonozor (Matrix)

## Pozri aj
* Nebukadnesar
Zlatko Klátik

**Zlatko Klátik** (* 24. január 1922, Stará Pazova, Kráľovstvo Srbov, Chorvátov a Slovincov – † 24. august 1990, Bratislava, ČSFR), bol slovenský básnik, prozaik, literárny historik a kritik, prekladateľ, autor kníh pre deti a mládež.

## Životopis

Narodil sa v učiteľskej rodine a vzdelanie získaval v Starej Pazove, Novom Sade a Vukovare, neskôr pokračoval v štúdiu na učiteľskom ústave v Sombore. V rokoch 1941 – 1943 pôsobil ako učiteľ na viacerých miestach Juhoslávie, v rokoch 1943 – 1944 sa zúčastnil juhoslovanského proitfašistického odboja ako partizán. Po oslobodení začal pôsobiť na slovenskom gymnáziu v Petrovci, pričom študoval na filozofickej fakulte v Belehrade. Vzdelanie ukončil v roku 1959, kedy obhájil kandidátsku dizertačnú prácu (doktorát z filozofie získal v roku 1952). V roku 1949 odišiel na Slovensko, kde v roku 1950 učil v Topoľčanoch, v rokoch 1950 – 1952 pôsobil ako redaktor v rôznych časopisoch, v rokoch 1952 – 1960 pracoval v Zväze slovenských spisovateľov a od roku 1960 až do svojej smrti pracoval v Literárnovednom ústave SAV.

## Tvorba

Venoval sa písaniu poézie a prózy pre deti a mládež, v neskoršom období sa venoval ako pracovník Literárnovedného ústavu SAV literárnokritickej a literárnohistorickej činnosti, a tiež porovnávaciemu skúmaniu literatúry, najmä slovenskej a juhoslovanskej, ktoré mu boli dôverne známe a najbližšie. Okrem vlastnej tvorby sa venoval tiež prekladaniu zo srbochorvátskej literatúry.

## Dielo
### Poézia pre deti a mládež

*1946 – *V boji a pokoji*
*1951 – *Hurá, pionieri! *

### Próza pre deti a mládež

*1960 – *Neodovzdaný odkaz*
*1963 – *Zázračná puška*
*1964 – *Rozprávky spod slnečníka*
*1978 – *Tulák a Čakanka*

### Literárnovedné diela

*1953 – *Fraňo Kráľ, zakladateľ slovenskej socialistickej literatúry pre mládež*
*1955 – *Ľudmila Podjavorinská a detská literatúra*
*1957 – *Poetka detstva a bolesti. Život a dielo Márie Rázusovej-Martákovej*
*1962 – *Veľký rozprávkár. Príspevok k problematike Andersenovej rozprávky*
*1965 – *Štúrovci a Juhoslovania*
*1968 – *Vývin slovenského cestopisu*
*1969 – *Ondrejovov mýtus o slobode*
*1971 – *Krajina plná detstva. Hronského tvorba pre mládež*
*1972 – *Ľudmila Podjavorinská (1872 - 1951) *
*1975 – *Slovo, kľúč k detstvu. Dielo, druh, kontext*
*1977 – *Slovenský a slovanský romantizmus. Typológia epických druhov*
*1978 – *Album Ľudmily Podjavorinskej*
*1978 – *Svetová literatúra pre mládež. Profily a prehľady*
*1985 – *Slovenská a juhoslovanská literatúra*

Kategória:Narodenia v 1922
Kategória:Úmrtia v 1990
Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí prozaici
Kategória:Slovenskí prekladatelia
Bitka pri rieke Halys

**Bitka pri rieke Halys**, známa tiež ako **Bitka zatmenia**, sa odohrala pri rieke Halys na území dnešného Turecka (v súčasnosti sa táto rieka volá Kizilirmak) 28. mája roku 585 pred Kr. medzi Médskou ríšou a Lýdiou. Rozhodujúcu bitku 15-ročnej vojny medzi Alyattom II. z Lýdie a Kyaxarom z Médie náhle ukončilo zatmenie Slnka; zatmenie bolo považované za zlé znamenie, dokazujúce, že bohovia si želajú zastaviť boj.

## Príčiny

Historici sa domnievajú, že vojna začala v dôsledku stretu záujmov v Anatólii. Herodotos (*Hisoriés Apodexis*, 1. 73-74) však tvrdí, že nejakí skýtski lovci v službách Médov, ktorí sa raz z lovu vrátili s prázdnymi rukami, boli urazení Kyaxarom. Ako odplatu lovci zabili jedného z jeho synov a predložili ho ako „úlovok“ Médom. Potom utiekli do Sardisu, hlavného mesta Lýdie. Keď Kyaxares žiadal o ich vydanie, Alyattes to odmietol. Nasledovala vojenská invázia Médov.

## Následky

Bolo urýchlene dohodnuté prímerie. Ako súčasť dohody si Alyattova dcéra Aryenis vzala za muža Kyaxarovho syna Astyaga, a rieka Halys bola vyhlásená za hranicu medzi Lýdiou a Médskou ríšou.

## Zatmenie

Podľa Hérodota (1.74):
*„V šiestom roku sa konala bitka, v ktorej sa prihodilo, keď sa boj začal, že sa deň premenil na noc. A túto premenu dňa predpovedal [[Táles z Milétu]] Iónom, pričom stanovil ako hranicu presne tento rok, v ktorom sa premena udiala. Lýdi a Médi však, keď videli, že deň sa premenil na noc, zastavili svoj boj a boli oveľa dychtivejší mieru medzi sebou.“* (voľne)

Keďže je možné spätne určiť presný dátum zatmenia, je Bitka zatmenia najdávnejšou historickou udalosťou, ktorá je tak presne datovaná. 

Podľa NASA zatmenie vrcholilo nad Atlantickým oceánom na 37,9° severnej šírky a 46,2° západnej dĺžky a tieň zatmenia dosiahol juhozápadnú Anatóliu vo večerných hodinách. https://archive.is/20121212092059/sunearth.gsfc.nasa.gov/eclipse/SEatlas/SEatlas-1/SEatlas-0599.GIF

Kategória:Dejiny Médskej ríše
Kategória:Dejiny Lýdie
Halys
Halys
Halys
Satan (rozlišovacia stránka)

**Satan** môže byť:
*diabol, pozri satan
*hovorovo hríb satanský
*latinský rod ryby, pozri Satan eurystomus
*vrch na Slovensku, pozri Satan (vrch)
*rakety:
**kódové označenie NATO (SS-18 Satan) pre medzikontinentálnu balistickú raketu R-36M, pozri R-36
**kódové označenie NATO (SS-X-30 Satan 2) pre medzikontinentálnu balistickú raketu RS-28, pozri RS-28 Sarmat
*meno používané v Spojenom kráľovstve počas druhej svetovej vojny pre typ nemeckej bomby, pozri Satan (bomba)
*skratka Security Administrator Tool for Analyzing Networks
*zábava:
** talianska blackmetalová hudobná skupina, pozri Satan (Taliansko)
** britská heavy metalová skupina, pozri Satan (hudobná skupina)
**cech z Warcraft universe
**zobrazenie Satana v rozhlasovej komédii *Old Harry's Game*, pozri Satan (Old Harry's Game)
**pieseň od Teenage Fanclub na albume Bandwagonesque
**postava zo seriálu Mestečko South Parku, pozri Satan (Mestečko South Park)
Newport

**Newport** môže byť:
*lokalita alebo volebný obvod:
**v Austrálii:
***Newport (Viktória) pri Melbourne
***Newport (Nový Južný Wales) pri Sydney
**v Írsku:
****Newport (County Mayo)
****Newport (County Tipperary)
**v Spojenom kráľovstve:
***Newport (Wales) v Monmouthshire
****Newport East (volebný obvod)
****Newport West (volebný obvod)
***Newport (Wight) Anglicko
***Newport (Shropshire) Anglicko
***Newport (Pembrokeshire) Wales
***Newport (Cornwall) Anglicko
***Newport (Cambridgeshire) Anglicko
***Newport (Devon) Anglicko
***Newport (Dorset) Anglicko
***Newport (Essex) Anglicko
***Newport (Gloucestershire) Anglicko
***Newport (Yorkshire) Yorkshire, Anglicko
***Newport (volebný obvod)
**v USA:
***Newport (Arkansas)
***Newport (Delaware)
***Newport (Indiana)
***Newport (Kentucky)
***Newport (Maine)
***Newport (Michigan)
***Newport (Minnesota)
***Newport (Nebraska)
***Newport (New Hampshire)
***Newport (Jersey City, New Jersey)
***Newport (New York)
***Newport (Severná Karolína)
***Newport (Oregon)
***Newport (Pensylvánia)
***Newport (Rhode Island)
***Newport (Južná Karolína)
***Newport (Tennessee)
***Newport (Vermont)
***Newport (Washington)
***Newport (Wisconsin)
***Newport (Virginia)
***bývalý názov Fountain City (Indiana) 
*loď:
**USS Newport (LST-1179) 
**USS Newport News (SSN-750) 
*značka cigariet od Lorillard Tobacco Company, pozri Newport (cigarety) 
*fiktívne mesto v The Longest Journey a Dreamfall

## Pozri aj
*Newport Beach (Kalifornia)
*Newport Coast (Kalifornia)
*Newport News (Virgínia)
*Newport Music Hall ,Columbus, Ohio
*Newport Tower (Newport)
*Newport Tower (Jersey City)
*Newport Pagnell Buckinghamshire, Anglicko
*Newport-on-Tay Fife, Scotland
Kraniovertebrálne skĺbenie

thumb|right|Kraniovertebrálne skĺbenie, pohľad zboku. (Gray´s Anatomy, 1918.)

**Kraniovertebrálne skĺbenie** alebo **kraniovertebrálne spojenie** je zložitý systém kĺbov a väzov, ktorý spája záhlavnú kosť (a teda lebku) s atlasom a čapovcom.

Skladá sa z viacerých samostatných kĺbov, avšak funguje ako jeden funkčný celok:
**articulatio atlantooccipitalis*
**articulatio atlantoaxialis*
***a. atlantoaxialis mediana*
***a. atlantoaxialis lateralis*

## Articulatio atlantooccipitalis (nosičovozáhlavný kĺb)
Je to párový kĺb medzi atlasom (*facies articulares superiores*; jamky kĺbu) a záhlavnou kosťou (*condyli occipitales*; hlavice kĺbu). Výsledkom je spoločná rotačná plocha s tvarom podobným ragbyovej lopte. Tá umožňuje hlavne kývavé pohyby dopredu a dozadu a v menšej miere i úklony. Kĺb zásobuje arteria vertebralis a arteria meningea posterior a inervujú ho vetvičky z nervus suboccipitalis.

## Articulatio atlantoaxialis (nosičovočapovcový kĺb)
Trojkĺbový komplex:

### Articulatio atlantoaxialis mediana (stredový nosičovočapovcový kĺb)
thumb|right|Kraniovertebrálne skĺbenie, pohľad zozadu, zadné časti oblúkov a výbežky stavcov odstránené. (Gray´s Anatomy, 1918.)
Je kĺbne spojenie medzi zubom čapovca (*dens axis*) a predným oblúkom atlasu (*arcus anterior atlantis*). Voľné kĺbne puzdro umožňuje otáčanie atlasu okolo zubu čapovca až 30° na každú stranu. Zosiluje ho niekoľko väzov:
**ligamentum cruciforme atlantis* (krížový väz nosiča) - súbor väzov v tvare kríža, ktoré sa upínajú na záhlavnú kosť, na nosič a na čapovec. Tvoria ho 2 hlavné väzy:
***ligamentum transversum atlantis* (priečny väz nosiča), ktorý prebieha za zubom čapovca a upína sa po bokoch na *massae laterales atlantis*. Udržuje zub čapovca v správnej polohe, pritlačený na zadnú plochu arcus anterior atlantis. V mieste kontaktu so zubom je väz vystužený chrupavkou.
***fasciculi longitudinales* (pozdĺžne snopce), ktoré sú spojené s ligamentum transversum atlantis; kaudálne sa upínajú na telo čapovca, kraniálne na predný okraj *foramen magnum* záhlavnej kosti.
**ligamenta alaria* (krídlové väzy) - párové, prebiehajú od bokov zubu čapovca šikmo nahor a úpínajú sa na condyli occipitales a bočné okraje foramen magnum. Bránia nadmernej rotácii.
**ligamentum apicis dentis* (väz vrcholu zuba) - prebieha pred krížovým väzom z apex dentis nahor k prednému okraju foramen magnum.
Celý tento komplex väzov spredu prikrýva *membrana atlantooccipitalis anterior* (predná nosičovozáhlavná membrána) a *membrana atlantoaxialis anterior* (predná nosičovočapovcová membrána). Zozadu tento komplex kryje *membrana tectoria*.

Kĺb je zásobený krvou z arteria vertebralis, inervovaný z predných vetiev C1 a C2.

### Articulatio atlantoaxialis lateralis (bočný nosičovočapovcový kĺb)
Párový kĺb, ktorý spája *processus articulares* stavcov C1 a C2. Jeho osobitosťou je voľnejšie kĺbne puzdro, ktoré umožňuje vzájomné otáčanie atlasu a čapovca. Kĺb je zásobený z arteria vertebralis a inervovaný vetvičkou zadnej vetvy C2.

## Zdroje
*
*

Kategória:Anatómia
Fytoalexín

**Fytoalexíny** (z gr. *phyton* - rastlina, *alexein* - brániť sa) sú nízkomolekulárne, nebielkovinové rastlinné obranné látky, ktoré sa za normálnych podmienok v rastlinách nenachádzajú, ale tvoria sa až po napadnutí rastliny patogénom. Pre niektoré patogény (väčšinou pre parazitické huby, ale aj pre niektoré baktérie) sú toxické. Zaraďujeme ich medzi sekundárne metabolity. Fytoalexíny zahŕňajú množstvo rôznych typov látok, ktoré sú druhovo špecifické (napr. terpenoidy, alkaloidy, flavonoidy a podobne). Sú však málo špecifické na druh patogéna a môžu sa tvoriť aj pri inom druhu stresu (napr. pri postriekaní medenými soľami).

Syntéza fytoalexínov sa v rastlinách spúšťa pomocou špecifických látok, ktoré nazývame elicitory. Sú to látky, ktoré dokážu rastlinné bunky rozoznávať svojimi receptormi. Môžu to byť jednak látky uvoľňované z tela patogéna, alebo vzniknuté rozkladnou činnosťou patogéna na bunky rastliny. Tieto látky po naviazaní na receptor spúšťajú v rastlinách poplachový signál. Poplachový signál vyvolá v rastlinách odpoveď vo forme tvorby obranných látok.

Poplachový signál po napadnutí niektorej časti rastliny nespúšťa len lokálnu obrannú reakciu, ale často vedie aj spusteniu obranných reakcií v celej rastline, čo nazývame Systémová získaná rezistencia (SAR).

## Pozri aj
* Fytopatológia
* Stres (biológia)

Kategória:Fyziológia rastlín
September 2006

## Úmrtia
* 1. september – Emerich Coreth, rakúsky kresťanský filozof (* 1919)
* 4. september – Steve Irwin, austrálsky environmentalista, ochranca životného prostredia, autor dokumentárnych filmov (* 1962)
* 15. september – Oriana Fallaciová, talianska spisovateľka a novinárka (* 1929)
* 15. september – Štefan Kasarda, slovenský spisovateľ a dramatik (* 1935)
* 21. september – Boz Burrell, anglický basgitarista, gitarista a spevák, pôsobil v skupinách King Crimson a Bad Company (* 1946)

## Astronómia a kozmonautika

## Politika

Kategória:2006
Palatínska kongregácia

**Palatínska kongregácia** alebo **súdne španstvo** (lat.  *generalis congragatio*, *iudicium generale*, *proclamata congregatio*) bola súdnym fórom palatína v stredovekom Uhorsku. Prvýkrát sa objavili v 12. storočí za vlády Bela III.

Vyhlasovala sa vždy dopredu pre určité komitáty, aby sa zhromaždila šľachta z týchto komitátov. Palatínske kongregácie sa konávali vonku na poli od konca jari do začiatku jesene. Riešili sa tu kriminálne činy všetkých druhov, majetkovo-právne spory šľachty. 

Tribunál takéhoto súdu tvoril palatín a dvaja prísediaci. Spočiatku to boli bilóti, neskôr si palatín vyberal dvoch šľachticov z radov miestnej šľachty (*iudicis duo megales*). Začiatkom 13. storočia si šľachta vymohla, že si bude sama vyberať dvoch šľachticov, neskôr štyroch.

Palatínske kongregácie sa udržali aj v 13. a 14. storočí. Prežívali ešte do polovice 15. storočia. Zanikli za vlády Mateja Korvína.

Kategória:Súdnictvo v Uhorsku
Hobart

**Hobart** môže byť:
*sídlo:
**Hobart (Tasmánia), v Austrálii
**Hobart (Indiana), v USA
**Hobart (Oklahoma), v USA
**Hobart (Washington), v USA
**Hobart (New York), v USA
**Hobart (Wisconsin), v USA
*Hobartské arcibiskupstvo
*osoba:
***Barón hobartský* - vedľajší titul, ktorý má earl z Buckinghamshiru
**Garret Hobart, 24. viceprezident USA
**Percy Hobart, veliteľ v 2. sv. vojne
**Augustus Charles Hobart, admirál
*značka zváracích strojov, pozri Hobart (stroj)
*výrobca kuchynského zariadenia, pozri Hobart Corporation
Nabuchodonozor (Matrix)

**Nabuchodonozor** je meno lietajúcej lode zo série filmov Matrix. Loď je vo filme využívaná hlavnými postavami ako Morpheus, Trinity a Neo a odohráva sa na nej dôležitá časť príbehu.

## Posádka lode
* **Kapitán**: Morpheus
* **Zástupca kapitána**: Trinity
* **Operátor**: Tank, neskôr ho nahradí Link
* **Posádka**: Apoc, Cypher, Dozer, Mouse, Neo, Switch 

## Úloha lode
Vo filme *The Matrix* posádka tejto malej lode hľadá vyvoleného, ktorým je Neo. Keď sa im ho podarí násť a kontaktovať, dostanú ho von z matrixu do reálneho sveta. Loď je v tomto diele filmu domovom pre posádku a novým domovom pre Nea. V závere filmu je loď silne poškodená útokmi robotických síl nepriateľa. V nasledujúcich dieloch sa loď vráti do posledného ľudského mesta a pri jednom z bojov je zničená. Posádke sa podarí uniknúť.

Kategória:Matrix
Kategória:Fiktívne technológie
Metabolizmus

**Metabolizmus** môže byť:
*látková premena
*v architektúre: smer, podľa ktorého sú stavba či mesto podobné živému organizmu s látkovou premenou, pozri metabolizmus (architektúra)
Ubertino z Casale

**Ubertino z Casale** (* 1259, Casale Monferrato – † okolo 1330) bol taliansky františkánsky mních, patriaci k tzv. spirituálom.

## Životopis
Do rehole vstúpil v roku 1273 v janovskej provincii, odkiaľ bol vyslaný na štúdiá do Paríža, kde pobudol deväť rokov. V roku 1285 navštívil Rím, odtiaľ pokračoval do Greccia, kde sa stretol s blahoslaveným Jánom z Parmy - zakladateľom spirituálov (alebo tzv. bratstva nasledovníkov slobodného ducha). V roku 1287 sa usadil vo Florencii v Toskánsku v spoločnosti Petra Olivi, kde sa stal lídrom spirituálov.

Spirituáli z Toskánska žiadali vo svojich kázňach návrat františkánov k absolútnej chudobe a boli aj odporcami voči vtedajšej moci, za čo si vyslúžili obvinenie z kacírstva. Pápež Benedikt XI. Ubertina preložil (lepšie povedané poslal do vyhnanstva) do Perugie, kde napísal svoje najznámejšie dielo *Arbor vitae crucifixae Jesu Christi* - *Strom života ukrižovaného Ježiša Krista*. Táto práca je zbierkou alegorických, teologických a politických teórií, kde je tvrdo kritizovaná cirkev, pápežský úrad a aj františkánsky rád pre jeho nedodržiavanie ideálu chudoby.

V roku 1307 sa stal kaplánom kardinála Orsiniho. V roku 1312 bol pozvaný do Avignonu na dišputu o františkánskej chudobe. V roku 1317 bol pápežom Jánom XXII. donútený vstúpiť do benediktínskeho opátstva v Gembloux v Belgicku. Do Avignonu sa vrátil v roku 1322 na dišputu o Kristovej chudobe. V roku 1325 bol obvinený z kacírstva a keďže kardinál Orsini ho už prestal chrániť, musel z Avignonu odísť.

Pridal sa pravdepodobne k Ľudovítovi Bavorskému. Od roku 1328, kedy bol naposledy videný v jeho spoločnosti v Ríme, o Ubertinovi nie je žiadna zmienka aj keď neoficiálne správy tvrdia, že bol zavraždený ľuďmi pápeža Jána XXII. okolo roku 1330.

## Dielo
* *Arbor Vitae Crucifixae Jesu Christi* (1305)
* *Responsio* (1310)
* *Rotulus* (1311)
* *Declaratio* (1311)
* *Sanctitati Apostolicae* (1311)
* *Super tribus sceleribus* (1311)

## Fikcia
Ubertino vystupuje ako postava v románe Meno ruže z roku 1980 od Umberta Eca.

## Externé odkazy
- životopis Ubertina z Casale

Ubertino
Kategória:Talianski františkáni
Kategória:Talianski teológovia
Bitka pri Jen-lingu

**Bitka pri Jen-lingu** bola bitka, ktorá sa odohrala v roku 575 pred Kr. medzi armádami štátov Čchu a Ťin, v Období Jari a jesene. Armáda Čchu bola v zlom stave, čo využil jej protivník. Ten zaútočil na krídla armády Čchu, pričom vedel, že jej najlepšie jednotky sú sústredené v centre. Táto taktika zabezpečila armáde Ťin víťazstvo.

Kategória:Dejiny Číny
Jen-ling
Implantát

**Implantát** môže byť:
* v lekárstve a biológii: prirodzený či umelý orgán alebo tkanivo implantovaný do tela živočícha alebo človeka:
** ako náhrada a podobne, pozri implantát (medicína)
** na monitorovanie, pozri mikročipový implantát
* v botanike: časť pletiva pripojené na iné pletivo, pozri implantát (botanika)
* pojem zo scientológie, pozri implantát (scientológia)
Hobart (Tasmánia)

thumb|Hobart

**Hobart** je hlavné a najľudnatejšie mesto austrálskeho ostrovného štátu Tasmánia. V širšom okolí mesta žije 222&nbsp;356 obyvateľov (2016), v samotnom Hobarte (City of Hobart) vyše 50 tisíc (2016). 

Bolo založené v roku 1804 ako trestanecká kolónia. Je druhým najstarším mestom v Austrálii (po Sydney). Mesto je finančným a administratívnym srdcom Tasmánie, ako aj domovským prístavom austrálskych a francúzskych antarktických operácií.

## Partnerské mestá
*  Jaitzu, Japonsko, 1977
*  L’Aquila, Taliansko, 1980
*  Si-an, Čína, 2015

## Iné projekty

## Externé odkazy
* 

Kategória:Austrálske hlavné mestá
Kategória:Mestá v Austrálii
Kategória:Mestá v Tasmánii
Kategória:Tasmánia
Unity

**Unity** môže byť:
*veda a technika:
**voicemailový server od Cisco Systems, pozri Cisco Unity
**modul ISS, pozri Unity (ISS)
**programovací jazyk, pozri UNITY (programovací jazyk)
**socket server Javy, pozri Unity socket server
**3D engine a nástroj na vývoj hier od firmy OverTheEdge, pozri Unity (OverTheEdge)
*lokalita:
**štát v Južnom Sudáne, pozri Unity (Južný Sudán)
**mesto v Kanade, pozri Unity (Saskatchewan)
**sídlo alebo administratívna jednotkav USA:
***Unity (mesto, Maine)
***Unity (CDP, Maine)
***Unity (Kennebec County, Maine), neorganizované územie
***Unity (New Hampshire)
***Unity (Oregon)
***Unity (Wisconsin)
***Unity (Clark County, Wisconsin)
***Unity (Trempealeau County, Wisconsin)
***Unity Township (Pensylvánia)
***Unity Village (Missouri)
*britská odborová organizácia, bývalý názov: Ceramics and Allied Trades Union, pozri Unity (odbory)  
*zábava:
**hudobná skupina
***Unity (hudobná skupina)
***vytvorená hudbníkom Lazom, pozri Unity (Lazo)
**album:
***Johna Tamsa, pozri Unity (album, John Tams)
***austrálskej skupiny George, pozri Unity (album, George)
***Larryho Younga, pozri Unity (Larry Young)
***Unity (album, Afrika Bambaataa)
**meno počítačovej hry, pozri Unity (počítačová hra)
**britská časopis, pozri Unity (časopis)
**klub na University of Warnick v 90. rokoch 20. storočia, pozri Unity (University of Warwick)

## Pozri aj
*Unity08, politická skupina v USA
Bitka pri Pterii

**Bitka pri Pterii** sa odohrala v roku 547 alebo 546 pred Kr., medzi lýdskym kráľom Krézom (Kroisos) a perzským kráľom Kýrom II. Veľkým. Perzská armáda bola vtiahnutá do vyčerpávajúcej bitky s inváznymi silami Lýdie a prinútila Kréza stiahnuť sa späť na západ za hranice vlastného kráľovstva. 

## Pozri aj
*Bitka pri Tymbre

Kategória:Dejiny Lýdie
Kategória:Perzia
Kategória:Dejiny Iránu
Pteria
Pteria
Pteria
National Security Agency

[thumb|Centrála NSA vo [Fort Meade v Marylande]]
**National Security Agency** (skratka **NSA**, v preklade **Národná bezpečnostná agentúra**) je federálna spravodajská služba Spojených štátov, spadajúca pod ministerstvo obrany.

Jej oficiálny vznik sa datuje na 4. november 1952. Dlhé desaťročia sa však jej existenciu darilo tajiť. Je zodpovedná za zhromaždovanie a analýzu cudzích komunikačných prostriedkov a taktiež zodpovedá za bezpečnosť komunikácie vlády a prezidenta USA voči prípadným podobným pokusom iných štátov.

## Externé odkazy
* Oficiálne webové sídlo


Kategória:Spravodajské služby USA
Kroisos

[thumb|Kroisos – [Claude Vignon]]
**Kroisos** alebo **Krézus** (starogr. *Κροῖσος* – *Kroisos*, ; * okolo 595 pred Kr. – † cca 547 pred Kr.) bol od roku 560 pred Kr. posledný lýdsky kráľ. 

Po Alyattovej smrti sa posledným kráľom Lýdie stal jeho syn Kroisos. Bol to muž nesmierne ctižiadostivý. Po otcovi zdedil rozsiahlu prosperujúcu ríšu. Aj on podnikol celú sériu víťazných výprav proti gréckym mestám na západe Malej Ázie a s výnimkou Lýkie a Kilíkie si podrobil celú západnú Malú Áziu až po rieku Halys. 

V Lýdii sa ťažilo veľa zlata a aj preto krajina oplývala bohatstvom. Poklady, poplatky, dane a predaj občanov do otroctva na ovládanom území boli zdrojom jeho veľkého majetku. Nazhromaždil toľko pokladov, až sa jeho meno už v staroveku stalo synonymom označenia veľmi bohatého človeka. Vo svojom hlavnom meste v Sardách dal postaviť nádherné paláce, veľké prostriedky poskytol na prilákanie umelcov, básnikov a filozofov. Veľkoryso poskytoval peniaze a dary so zámerom zvýšiť svoju popularitu. Stĺpy postavené v Artemidinom chráme v Efeze, ktorý bol jedným zo siedmich divov sveta, boli z väčšej časti darom lýdskeho kráľa Kroisa. Zlaté mince z čias Kroisovej vlády s vyobrazením leva a býka sa stali najsilnejšou menou a rozšírili sa všade po vtedy známom svete.

Po štrnástich rokoch vládnutia nasledoval jeho pád. Na východe sa výbojmi perského kráľa Kýra po dobytí Médie okolo roku 553 pred Kr. Perzská ríša rozrástla až k hraniciam Lýdie a tá teraz stála Peržanom v ceste k podrobeniu si celej západnej časti Malej Ázie. Takmer všetko, čo vieme o Kroisovi, máme z Herodotových dejín. Podľa Herodota vojnu vyvolali Peržania, lebo sa usilovali na juhu Malej Ázie ovládnuť Milét a Efez. Kroisos váhal, či má s Kýrom rokovať, alebo bojovať. Nakoniec sa šiel radiť do veštiarne v Delfách, ale veštba Pýtie bola dvojzmyselná, pretože hovorila o porážke mocnej ríše. Ale ktorej? Kroisos si myslel, že tou ríšou je Perzská a zaútočil. Krátko po prvých bojoch Peržania (v roku 547 pred Kr.) obkľúčili Sardy a Kroisa zajali. Tak ako jeho život, aj koniec jeho vládnutia je opradený legendami. Podľa jednej bol odsúdený na trest smrti upálením a zomrel v Sardách. Tá optimistickejšia je, že sa stal Kýrovým radcom a priateľom a doprevádzal ho na jeho ťaženiach až do Kýrovej smrti.

## Referencie

## Pozri aj
* Bitka pri Pterii
* Bitka pri Tymbre

## Iné projekty
 

Kategória:Králi Lýdie
Ludwig Andreas Feuerbach

thumb|Pomník L.A.Feuerbacha v Nürnbergu

**Ludwig Andreas Feuerbach** (* 28. júl 1804, Landshut – † 13. september 1872, Rechenberg pri Norimbergu) bol nemecký filozof, mladohegelovec, jeden z iniciátorov antropologizmu.

## Iné projekty

## Externé odkazy
* 
                   
                                                                        

Kategória:Nemeckí filozofi
Kategória:Nemeckí ateisti
Kategória:Absolventi Ruprecht-Karls-Universität Heidelberg
Kategória:Osobnosti na nemeckých poštových známkach
Kategória:Osobnosti z Landshutu
Sacha Hatala

**Sacha Hatala** (* 22. júl 1974, Paríž) je francúzska operná speváčka (mezzosoprán) slovenského pôvodu.

## Štúdium
V detstve sa venovala hre na klavír, avšak napokon sa rozhodla pre operný spev. Štúdium absolvovala na bratislavskej VŠMU a v roku 1997 v ňom pokračovala na *Conservatoire national supérieur de musique* v Paríži, kde o štyri roky získala diplom.	 
	 
## Pôsobenie
Účinkovala na operných scénach Francúzska (Opéra National de Paris - Paríž, Lyon, Rennes), Slovenska (SND), Švajčiarska (Lausanne), Španielska (Vigo), Čile (Santiago), Alžírska (Alžír) a inde. Spieva mezzosopránové i altové roly.

## Roly
* Giuseppe Verdi: Rigolleto (*Madallena, vojvodova sestra*) 	 
**Opera SND, Bratislava	 
**Národné divadlo, Alžír	 
* Joseph Haydn: Filemon a Baucis (*Baucis*), de l’Opéra National de Lyon, Lyon 	 
* Benjamin Britten: Albert Herring (*Florence Pikeová, domáca*), Opéra de Rennes, Rennes	 
		 
## Externé odkazy
* Oficiálna stránka 	 

		 
	 

 
	 
Kategória:Francúzske operné speváčky	 
Kategória:Slovenské operné speváčky
Kategória:Mezzosopranisti
Kategória:Francúzske osobnosti slovenského pôvodu